גורדון הרברט

גורדון וולטר הרברט (באנגלית: Gordon Walter Herbert; נולד ב-16 בפברואר 1959) הוא כדורסלן עבר ומאמן כדורסל קנדי-פיני המשמש כמאמן נבחרת גרמניה בכדורסל.

קריירת משחק 
הרברט למד במכללת צפון איידהו בקור ד'אלן שנתיים, ועבר לאוניברסיטת איידהו במוסקו ב-1979.

לאחר שנפצע בפרק כף היד והחמיץ את כל שנתו הרביעית (שאמורה להיות האחרונה שלו), המשיך הרברט לשנה חמישית במכללות. הוא פתח בעמדת הסמול פורוורד ואיידהו ניצחה את כל שישה עשר המשחקים הראשונים שלה, סיימה במאזן  בעונה הסדירה, והעפילה לשמינית גמר טורניר אליפות המכללות.

לאחר המכללות, הוא שיחק בפינלנד במשך 12 שנים בחמש קבוצות שונות. קריירת המועדונים שלו הסתיימה ב-1994, כשהחל לאמן.

הרברט שיחק גם עם נבחרת קנדה הבוגרת באולימפיאדת לוס אנג'לס 1984, שם הם סיימו במקום הרביעי. הוא שיחק במדי הנבחרת גם באליפות העולם 1986.

הוא גם זכה עם קנדה במדליית זהב באוניברסיאדת אדמונטון ב-1983.

קריירת אימון 
הרברט אימן קבוצות רבות, כולל סקיליינרס פרנקפורט הגרמנית, איתה זכה באליפות הבונדסליגה ב-2004. הוא הוביל את הסקיליינרס להופעה השלישית שלהם בגמר הליגה הגרמנית, מול המדורגת הראשונה בליגה ברוזה באמברג, לאחר שהדיח בפלייאוף קבוצות גרמניות מובילות אחרות, כמו אלבה ברלין. הוא גם אימן את הקבוצות הצרפתיות ראסינג פריז ופו אורטז, איתה זכה בגביע הצרפתי בעונת 2006/07.

ב-7 ביולי 2007, הוא הפך רשמית למאמן הראשי של אריס סלוניקי היוונית. הרברט היה גם עוזר המאמן של קבוצת ה-NBA טורונטו ראפטורס. בעונת 2015/16, הרברט זכה ביורופקאפ עם הסקיליינרס, לאחר שקבוצתו ניצחה בגמר את פלקנסטרו וארזה. הוא המאמן הראשון שזכה בתואר. הרברט גם נבחר למאמן השנה בבונדסליגה באותה עונה.

החוזה של הרברט עם הסקיילינרס הסתיים במאי 2020. ב-2 ביולי 2020, הוא חתם באבטודור סראטוב הרוסית מהליגה המאוחדת של VTB. הוא פוטר במרץ 2021. בספטמבר 2021 הוא מונה למאמן הראשי של נבחרת גרמניה.

קישורים חיצוניים

הערות שוליים 

כדורסלנים באולימפיאדת לוס אנג'לס (1984)
מאמני אריס סלוניקי בכדורסל
קולומביה הבריטית: אישים
כדורסלנים קנדים
מאמני כדורסל קנדים
קנדים שנולדו ב-1959